cyanic-selkie/wikianc huggingface dataset:
Kristin Scott Thomas
2000-luku
Vuoden 2007 tammi-maaliskuun ajan Scott Thomas näytteli ikääntyvää näyttelijätär Irina Nikolajevna Arkadinaa Anton Tšehovin kahden sukupolven välistä yhteentörmäystä kuvaavassa näytelmässä Lokki, jota esitettiin Lontoossa Royal Court Theatressa. Lokki oli arvostelu- ja yleisömenestys, ja Scott Thomasin kriitikoiden ylistämä roolisuoritus palkittiin parhaan naispääosan Olivierilla. Vuonna 2008 hän uusi Arkadinan roolinsa Broadwaylla New Yorkissa, jossa näytelmää esitettiin Walter Kerr Theatressa loka-joulukuun ajan. Hän teki Lokissa ensiesiintymisensä Broadwaylla, ja hänen roolisuorituksensa oli sielläkin kriitikoiden ylistämä. Vuonna 2007 ensi-iltansa sai Paul Schraderin ohjaama ja käsikirjoittama elokuva The Walker – seuralainen, jossa Scott Thomas näyttelee seurapiirirouvaa ja senaattorin vaimoa Lynn Lockneria, jonka korkea-arvoinen salarakastaja murhataan.
Maatalousnormaalikoulu
Historia
Aiemmin harjoituskouluina toimivat maatalousnormaalikoulun maamieskoulu, pienviljelijäkoulu ja karjatalouskoulu. Myöhemmin opetus tapahtui kaksivuotisella maatilatalouden peruslinjalla. Siihen kuului vuoden yleisjakso ja vuoden erikoistumisjakso joko viljelijä- tai viljelijä-koneenkorjaajalinjalla. Opettajankoulutuksesta huolehti tällöin koulun opettajaosasto. Koulutilan pinta-ala oli noin 195 hehtaaria, josta peltoa oli noin 80 hehtaaria. Ruotsinkielisiä maatalousalan opettajia koulutettiin tarvittaessa järjestetyillä kursseilla Västankvarnin maatalousoppilaitoksessa Inkoossa.
Järvenpään maatalousnormaalikoulu, Hyvinkään maatalousoppilaitos ja Rajamäen metsäoppilaitos yhdistyivät hallinnollisesti 1993 ja yhteenliittymän nimeksi tuli Uudenmaan maaseutuopisto. Vuonna 2000 Uudenmaan maaseutuopiston Järvenpään yksikön toiminnot siirrettiin Hyvinkäälle ja sen rakennuksille etsittiin muuta käyttöä. Vuonna 2009 Uudenmaan maaseutuopistosta tuli osa Hyria koulutus oy:tä.
Ensimmäinen murhani
Juoni
Kirjan uhri on opiskelijakuorossa laulanut charmikas naistenmies Jukka Peltonen. Hän on sotkeutunut huumekauppaan, prostituutioon sekä laittoman viinan levitykseen, mikä osoittautuu myöhemmin murhan motiiviksi.
Christine Lahti
Christine Lahti (s. 4. huhtikuuta 1950 Birmingham, Michigan, Yhdysvallat) on yhdysvaltalainen näyttelijä ja Oscar-palkittu ohjaaja.
Šir Ali Khan
Elämäkerta
thumb|vasen|Šir Ali seurueineen vuonna 1869.
Ylä-Sleesia
Historia
pienoiskuva|Ylä-Sleesian vaakuna. 800-luvulta alkaen Ylä-Sleesia on ollut osa Suur-Määriä, Böömin herttuakuntaa, Puolan kuningaskuntaa, Böömin kruunun maita, Pyhää saksalais-roomalaista keisarikuntaa ja Habsburgien valtakuntaa. Vuonna 1742 suurin osa alueesta liitettiin Preussin kuningaskuntaan ja vuonna 1871 siitä tuli osa Saksan keisarikuntaa.
Gau Oberschlesien oli saksankielinen nimi Ylä-Sleesian hallintoalueelle, joka oli osa Kolmatta valtakuntaa vuodet 1941-45. Toisen maailmansodan jälkeen alueen sai Puola, joka karkotti suurimman osan alueen saksalaisväestöstä. Puolan itäosista muutti alueelle satoja tuhansia siirtolaisia, jotka olivat menettäneet maansa Neuvostoliitolle Jaltan konferenssissa tehtyjen sopimusten seurauksena.
Atom Egoyan
Elämä ja ura
Egoyan valmistui Toronton yliopiston Trinity Collegesta, jossa sai muiden opintojen ohella tuntumaa armenian kieleen ja kulttuuritaustaansa kanadanarmenialaisen anglikaanipapin Harold Nahabedianin kautta.
Venäjän federaatio 1999–2008
Putin ja maan talousongelmat
Vuoden 2005 alussa eläkeläiset osoittivat mieltään niin sanotuissa babushka-kapinoissa Putinin uudistuksia vastaan. Joillain alueilla miliisit eivät halunneet enää estää mielenosoittajia, jotka kapinoivat sosiaalietuuksien menettämistä vastaan. Putin joutui antamaan babushkoille periksi ja jättämään heille etuutensa. . Putinin aikana on säädetty monia kapitalistisen maan tarvitsemia lakeja. Venäjän talous on jossain määrin kohentunut Putinin aikana, muun muassa sen takia, että vientiöljyn hinta on pysynyt korkeana ja kasvaa. Se on nyt nopeassa kasvussa, mutta kasvun hedelmät jakaantuvat epätasaisesti. Ainakin Moskovassa, Pietarissa ja muuallakin niin sanottujen keskiluokkaisten ihmisten kasvanut varallisuus näkyy selvästi, ja pienehkö keskiluokka laajenee hitaasti. Monilla alueilla vallitsee Venäjällä omavaraistalous.
Arvostelijoiden mukaan Venäjä hankkii rahaa pääosin öljyä, kaasua ja muita jalostamattomia tuotteita sekä aseita myymällä. Öljyn hinnan nousu on pitänyt talouskasvua vauhdissa. Teollisuustuotannon ja investointien määrä on ollut 2000-luvulla nopeassa kasvussa. Investointeja tarvitaankin, sillä Venäjän öljy- ja kaasuteollisuuskin toimii pääosin vanhoilla laitteilla. Jotta Venäjän talouden kasvu pysyisi, maan olisi kyettävä luomaan länsimaiden kanssa kilpailukykyisiä autoja, elektroniikkaa ja vastaavia korkeasti jalostettuja tuotteita.
Giánnis Markópoulos
Giánnis Markópoulos (usein Yánnis,, 18. maaliskuuta 1939 Iraklion, Kreikka – 10. kesäkuuta 2023 Ateena, Kreikka) oli Kreetan saarella syntynyt kreikkalainen säveltäjä.
Wittig-reaktio
Reaktion stereoselektiivisyys
Wittig-reaktion stereoselektiivisyys riippuu huomattavasti ylidin tyypistä. Osa reaktioista tuottaa pääasiassa Z-isomeerejä osa E-isomeerejä. Ylidit voidaan jakaa kahteen ryhmään: stabilisoituihin ja stabilisoimattomiin. Stabiloiduissa ylideissä on negatiivisen osittaisvarauksen omaavaan hiiliatomiin on liittyneenä konjugoitunut tai elektroneja puoleensa vetävä ryhmä. Tällöin ylidin reaktiivisuus on heikompi ja E-alkeenit ovat yleisempiä tuotteita. Stabilisoimattoman ylidin reagoidessa muodostuva Z-isomeeri on kineettinen tuote, eli se muodostuu nopeammin, ja on siten vallitseva. Ylidin lisäksi myös lämpötila ja steerinen este vaikuttavat stereoselektiivisyyteen. Matala lämpötila ja steerisesti estyneet lähtöaineet suosivat Z-isomeeriä, kun taas korkeampi lämpötila ja bentsoehappo katalyyttinä johtavat useammin E-alkeeniin.
Ivan Šuvalov
Kulttuurivaikuttaja
Šuvalovin aloitteesta perustettiin myös ei-aatelisille tarkoitettu Kazanin kymnaasi vuonna 1758. Lisäksi hän tuki Mihail Lomonosovin tieteellistä toimintaa ja antoi Voltairelle idean tämän Venäjän historiaa käsitelleeseen teokseen Histoire de l'empire de Russie sous Pierre le Grand.
Taideakatemia
Keisarinna Elisabetin kuoleman ja Katariina II:n valtaistuimelle nousun jälkeen Šuvalov lähti Eurooppaan näennäisesti tarkoituksenaan parantaa heikkoa terveyttään. Neljätoista vuotta kestäneellä ulkomaanmatkallaan hän asui Italiassa ja hankki taideteoksia Akatemiaan sekäEremitaašiin Katariina II:lle. Hän tilasi myös kopioita Rooman, Firenzen ja Napolin hienoimmista roomalaisista veistoista ja lahjoitti ne myöhemmin Taideakatemialle.
Viimeiset vuodet
Katariinan II Suuren tultua Venäjän hallitsijaksi Šuvalov joutui aluksi epäsuosioon, hän menetti kaikki virkansa ja arvonsa Moskovan yliopiston kuraattorin tointa lukuunottamatta ja oleskeli vuosina 1763–1777 Italiassa. Katariina II:n pyynnöstä hän hoiti diplomaattisia tehtäviä, hän sai paavi Pius VI:n korvaamaan Varsovan russofobisen nuntius Durinin, joustavammalla kreivi Giuseppe Garampinilla.
Vinland
Joka tapauksessa on varmaa, että viikingit kävivät Pohjois-Amerikassa. Vuonna 1960 arkeologit löysivät Newfoundlandin pohjoisesta kärjestä L'Anse aux Meadows'ta todisteita viikinkien vierailusta ja tukikohdasta. Paikka nimettiin UNESCOn maailmanperintölistalle vuonna 1978. Paikan kumpuilevaan maastoon on rekonstruoitu asumuspaikat oletettuun viikinkiaikaiseen asuun. Tätä siirtokuntaa on usein pidetty saagojen Vinlandina, mutta asiasta ei ole täyttä varmuutta.
Mixet tahdo olla munkaa
Kappale
Kappale kertoo henkilöstä, jolla tuntuu löytyvän kaikkea, mutta ei kumminkaan anna vastakaikua ihailijalle.
Post-rock
Alun perin termiä post-rock käytettiin kuvaamaan sellaisten yhtyeiden kuin Stereolab, Disco Inferno, Bark Psychosis ja Pram musiikkia. Vuoden 1994 jälkeen nimitykseen on yhdistetty kaikenlainen jazz- ja krautrock-vaikutteinen instrumentaalinen ja elektroninen musiikki.
Sue Lemström
Lemström sanoo olleensa Suomen ensimmäinen radio-discjockey tehdessään 1960-luvulla Ylelle ruotsinkielistä radio-ohjelmaa Pop Time. Hänen teatteriuransa alkoi Svenska Teaternin Hair-musikaalista 1969, minkä jälkeen hän pääsi täpärästi Svenska Teaterhögskolaniin ja valmistui sieltä 1974 vaikeasta lukihäiriöstä huolimatta.
Jaavanihminen
thumb|Piirros jaavanihmisen kallosta. Jaavanihminen on nimitys fossiileille, jotka löydettiin 1891 Trinilistä Bengawan Solo -joelta Itä-Jaavalta Indonesiasta. Se on ensimmäisiä tunnettuja Homo erectus -yksilöitä. Sen löytäjä Eugène Dubois antoi sille tieteelliseksi nimeksi Pithecanthropus erectus, jonka sanat pohjautuvat latinan ja kreikan sanoihin, jotka tarkoittavat pystyapinaihminen.
Enkelten putous
Enkelten putous on kirjailija Nora Robertsin 2008 valmistunut menestysteos. Kirjasta on tehty myös elokuva. Kirjan pääosassa on Reece Gilmore. Elokuvassa Reeceä näytteli Heather Locklear.
Bio Grand
Varhaiset vaiheet ja kulta-aika
pienoiskuva|vasen|Grandin liiketalo vuonna 1982. Ingrid Ekmanin rakennuttama Grandin funktionalistinen liiketalo, johon tuli myös tilat elokuvateatteria varten, rakennettiin Rajatien (nykyinen Kielotie) ja Valtatien (nykyinen Tikkurilantie) kulmaan vuonna 1938. Uudenaikaisen teatterin avajaisnäytös oli 16. syyskuuta 1939, ja ensimmäinen esitetty elokuva oli ranskalainen Isä vastoin tahtoaan. Teatterissa oli 320 paikkaa. Elokuvaprojektorit olivat Saksasta tuodut Ernemann IV -merkkiset laitteet, joita käytettiin aina 1970-luvun lopulle saakka. Äänilaitteista vastasi Suomen Philips. Samassa talossa toimi myös kahvila.
Yksinlaulu
Yksinlaulu on itsenäinen klassinen laulusävellys, joka on tarkoitettu yksittäisen laulajan esittämäksi säestyksen kera tai ilman. Termi viittaa myös yksinlaulannan taidemuotoon. Saksalaisen musiikkiperinteen lied ja kansansävelmien sävellystulkinnat ovat merkittäviä yksinlaulun tyylisuuntia.
Ruteniumkloridi
Ruteniumkloridi eli rutenium(III)kloridi tai ruteniumtrikloridi (RuCl3) on rutenium- ja kloridi-ionien muodostama epäorgaaninen ioniyhdiste. Yhdistettä käytetään katalyyttinä orgaanisen kemian synteeseissä ja muiden ruteniumyhdisteiden valmistukseen.
Henry van de Velde
thumb|Henry van de Velde Henry Clemens Van de Velde (3. huhtikuuta 1863 Antwerpen – 25. lokakuuta 1957 Zürich) oli belgialainen arkkitehti, muotoilija ja taidemaalari. Hän oli Victor Hortan ja Paul Hankarin ohella Belgian art nouveau -liikkeen tärkeimpiä edustajia ja yksi taidesuuntauksen alkuunsaattajista. Van de Velde työskenteli pitkään myös Saksassa ja vaikutti merkittävällä tavalla maan arkkitehtuuriin ja muotoiluun 1900-luvun alussa.
Artjom Markelov
Ura
Vuonna 2014 Markelov kilpaili GP2-sarjassa venäläisessä Russian Time -tallissa saavuttaen kuusi pistettä. Vuonna 2015 Markelov jatkoi GP2:ssa samassa tallissa. Hän saavutti yhden kolmossijan ja 48 pistettä sijoittuen sarjan 13:nneksi. Vuonna 2016 Markelov jatkoi kolmannen kauden GP2-sarjassa. Hän voitti Monacon perjantain kilpailun ja oli kuljettajien MM-sarjan kymmenes 97 pisteellä. Markelov jatkoi myös kaudella 2017 Russian Timellä voittan kauden avauskilpailun Bahrainissa. Hän voitti kauden aikana kaiken kaikkiaan viisi kilpailua, oli seitsemän kertaa palkintopallilla ja sijoittui sarjan toiseksi 210 pisteellä. Markelov jatkoi myös kaudella 2018 Russian Timellä. Kaudella 2019 Markelov toimi F2-sarjassa keikkakuskina, korvaten ensin Monacossa MP Motorsportilla ajaneen Jordan Kingin, joka lähti ajamaan Indy 500 -kisaa. Loppukaudella hän siirtyi BWT Ardenille ajamaan toista autoa kuolleen Anthoine Hubertin tilalle. Markelov jatkoi nimeään muuttaneessa tallissa, BWT HWA Racelabilla kauden 2020.
Anni-Kristiina Juuso
Anni-Kristiina Juuso (, s. 4. toukokuuta 1979 Ivalo, Inari) on varatuomari ja saamelainen näyttelijä, joka on esittänyt naispääosaa elokuvissa Käki (2002) ja Kautokeinon kapina (2008).
Guernsey
Historia
Guernseyn alueella on ollut asutusta 10 000 vuotta eaa. Noin 9 000 eaa. jääkauden sulamisvedet tekivät siitä saaren. Maanviljely alkoi neoliittisella kaudella ja jatkui pronssikaudella. Esihistorialliselta ajalta on hautakammioita ja kivenjärkäleitä.
Väestö
Vuonna 2016 Guernseyn asukasluku oli 63 026. Kun muualla Britanniassa väestönlaskenta tehdään kymmenen vuoden välein, Guernsey aloitti ensimmäisenä alueena väestömäärän sähköisen seurannan, mikä mahdollistaa ajankohtaisten lukujen saamisen joka vuosi.
Saarten virallisia kieliä ovat englanti ja ranska, mutta pieni vähemmistö (vuoden 2001 väestönlaskennan mukaan 1 327 eli noin kaksi prosenttia) puhuu äidinkielenään dgèrnésiaisin (guernésiais) kieltä.
Eléni Daniilídou
Ura
Daniilídou voitti Aucklandin WTA-turnauksen tammikuussa 2003. Australian avoimissa 2003 hän selviytyi neljännelle kierrokselle. Silloinen maailmanlistan ykkönen Serena Williams voitti hänet neljännellä kierroksella lukemin 6–4, 6–1. Sekanelinpelissä hän selviytyi parinsa Todd Woodbridgen kanssa finaaliin asti. Finaalin he kuitenkin hävisivät Martina Navrátiloválle ja Leander Paesille lukemin 6–4, 7–5.
Windows Media Player
Windows Media Player (WMP) on Microsoftin kehittämä digitaalinen mediasoitin ja medianhallintaohjelmisto. Sitä voidaan käyttää toistamaan ääntä, videota ja valokuvia Windows-käyttöjärjestelmällä. WMP on saatavilla myös Pocket PC ja Windows Mobile -pohjaisiin laitteisiin. Microsoft on myös julkaissut Mac OS -, Mac OS X - ja Solaris-kohtaiset versiot, joita ei enää päivitetä.
Oletusarvoisesti Windows Media Player käyttää ja toistaa Windows Media Audio (WMA), Windows Media Video (WMV), Advanced Streaming Format (ASF), sekä Microsoftin omaa XML-pohjaista toistolistaformaattia Windows Playlist (WPL).
D/A-muunnin
DA-muunnin (, DAC) on laite, jolla digitaalinen signaali muutetaan analogiseksi.
Bruce Greenwood
Televisiosarjoja, joissa Greenwoodilla on ollut mainittavia rooleja, ovat muiden muassa Sairaalan syke, Mennyt elämä, The People v. O.J. Simpson: American Crime Story (2016) ja Resident (2018).
Christóforos Liontákis
Liontákis opiskeli oikeustiedettä Kreikan pääkaupungissa Ateenassa ja kävi oikeusfilosofian luennoilla Ranskan Pariisissa.
Bumerang
Ominaisuudet
Vaunusta suunniteltiin kahta versiota: miehistönkuljetusvaunu aseistettuna konekiväärillä ja rynnäkköpanssarivaunu 30 mm tykillä ja panssarintorjuntaohjuksilla. Aseistus ja moottori ovat samat kuin Kurganets-25-vaunun eri versioissa.
Tatra T23
thumb|250px|Linja-automuunnelma. thumb|250px|Säiliöautosovellus.
Léa Lemare
Lemare on osallistunut nuorten MM-kilpailuihin kuusi kertaa. Hinterzartenissa 2010 hän oli 36:s, Otepäässä 2011 22:s, Erzurumissa 2012 normaalimäen 24:s sekä joukkuemäen viides ja Liberecissä 2013 normaalimäen 10:s sekä joukkuekilpailun toinen. Val di Fiemmessä 2015 hän sijoittui henkilökohtaisessa kilpailussa 16:nneksi ja joukkuemäessä pronssille sekä Râșnovissa 2017 normaalimäessä 17:nneksi ja sekajoukkuemäessä kymmenenneksi.
Haudutuspata
Ruoan hauduttaminen tapahtuu miedossa lämmössä, eikä pata kehitä höyryä. Kypsennysaika voi olla useita tunteja. Yleensä haudutuspadassa on säätömahdollisuus kolmeen eri lämpötilaan. Kannen avaamista kesken hauduttamisen ei suositella. Haudutuspata pitää ruoka-aineet kypsennyslämpötilassa sähköisen lämmityselementin avulla, mikä erottaa sen toimintaperiaatteeltaan samankaltaisesta haudutuslaatikosta.
W.A.S.P. (albumi)
W.A.S.P. on W.A.S.P. -yhtyeen esikoisalbumi, joka julkaistiin syyskuussa 1984. Levy ilmestyi remasteroituna vuonna 1997.
Jacob Haugaard
Yksityiselämä
Haugaardin vanhemmat ovat Aage ja Hansina Kathrina Haugaard. Toisen vanhempansa puolelta Jacob on puoliksi fäärinki.
Johannes Kronlöf
Suomen sisällissota
Kronlöf saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. Jääkärirykmentin 6. jääkäripataljoonan 2. komppaniaan. Jääkärit olivat hankkineet Saksassa sotilaskoulutuksen Suomen vapauttamiseksi Venäjän vallasta, mutta joutuivatkin keskelle sisällissotaa. Hän otti osaa sisällissodan taisteluihin Kalevankankaalla ja Tampereella. Hän haavoittui lievästi taistelussa Kalevankankaalla 28. maaliskuuta 1918 ja toistamiseen, mutta nyt pahasti Tampereella 3. huhtikuuta 1918, mistä hänet lähetettiin sairaalahoitoon Vaasaan ja parannuttuann hänet siirrettiin 2. Jääkärirykmentin täydennyspataljoonan 1. komppaniaan.
Tyra
Tyra tai Thyra, Suomessa myös Tyyra, on vanha pohjois­mainen naisen etunimi. Nimen alku­muoto on ollut Tyre tai Thyrvi, mistä se on latinan vaikutuksesta muuntunut muotoon Tyra. Nimi merkitsee alun perin Tor-jumalalle pyhitettyä. Keski­ajalla nimen teki suosituksi varsinkin Tanskan kuningatar Tyra Danebot, Gorm Vanhan puoliso.
Perintöoikeuden menettäminen
Perintöoikeuden menettäminen tarkoittaa perillisaseman tai testamentin antaman oikeusaseman syrjäyttämistä perillisen rikollisen menettelyn tai moitittavan käyttäytymisen vuoksi. Näin tapahtuu silloin, kun perillinen aiheuttaa tahallisesti perittävän kuoleman, tai tahallaan hävittää tai salaa perittävän testamentin. Kuoleman aiheuttamiseen perustuvasta perintöoikeuden menettämisestä säädetään perintökaaressa. Jos tuomioistuin ei pidä tekoa tahallisena tai pitää tekijää syyntakeettomana, perillisen oikeutta perintöön ei rajoiteta. Kuoleman aiheuttamiseen osallistunut rinnastetaan teon tekijään.
Kemiallinen ase
Yhdistyneet kansakunnat on määritellyt kemialliset aseet joukkotuhoaseiksi, joiden käyttöä pyritään rajoittamaan kansainvälisillä sopimuksilla. Kemiallisten aseiden valmistuksen, käytön ja tuhoamisen valvomiseksi on perustettu kansainvälinen organisaatio OPCW, jonka päämaja ja toiminnot ovat Alankomaiden Haagissa.
Ensimmäinen maailmansota
Ensimmäisessä maailmansodassa kehiteltiin aluksi kyynelkaasun tapaista kaasua. Myöhemmin kehitettiin ja otettiin käyttöön yhä vaarallisempia kaasuja. Alussa kaasua vapautettiin lieriöistä, jotka avattiin hyökkäyshetkellä. Tämä menetelmä oli epävarma, sillä tuuli saattoi kuljettaa kaasun väärään suuntaan. Näin kävi esimerkiksi englantilaisten ensimmäisillä kokeiluilla kaasuhyökkäysten parissa Loosin taistelussa 25. syyskuuta 1915, kun sylintereistä vapautettu kloori levisikin myös omien joukkojen päälle. Myöhemmin kaasuja alettiinkin levittää tykistön ampumilla kranaateilla.
Sodan molemmat osapuolet omaksuivat kemialliset aseet ja käyttö laajeni länsirintamalla. Samalla kehitettiin myös vastatoimia kaasuhyökkäysten varalle. Ensimmäisenä ymmärrettiin, että sotilaat jotka lähtivät kaasupilviä karkuun saivat pahempia vaurioita kuin ne jotka eivät liikkuneet. Samoin sotilaat, jotka makasivat maassa, kärsivät eniten kaasun ollessa tiheimmillään juuri maan pinnan läheisyydessä. Saksalaisten käyttämä kloori oli myös helposti tunnistettavissa vihreän värinsä ja pistävän hajunsa takia, mikä vähensi sen tehokkuutta. Kloori on lisäksi vesiliukoista, joten pian sotilaat alkoivatkin suojata kasvonsa kastellulla kankaalla, mikä auttoikin kohtuullisesti kloorikaasuhyökkäyksissä. Myöhemmin otettiin kummallakin puolella käyttöön myös kaasunaamari.
Taajuuskorjain
Taajuuskorjainten toiminta perustuu analogisiin tai digitaalisiin suotimiin.
Näkymätön käsi
Smithiä huoletti, että jos pääomien liikkuvuus ja tavaroiden liikkuvuus (maahantuonti) ovat molemmat vapaita, brittiläiset porvarit investoisivat ulkomaille, mikä aiheutuisi Britannialle harmiksi. Tähän Smith keksi argumentin, jonka mukaan brittiläiset porvarit olisivat kotipaikkansa mukaan puolueellisia ja tekisivät investoinnit siten kotimaahan ”näkymättömän käden” ohjaamina. Smith esitteli käsitteen alun perin teoksessaan Moraalituntojen teoria vuonna 1759, mutta se on tullut tunnetuksi varsinaisesti hänen pääteoksestaan Kansojen varallisuus, jossa itse sana tosin mainitaan vain kerran.
Myöhemmin käsite on kaapattu merkitsemään yksilön edun tavoittelun johtavan yleiseen hyvään. Ennen valistusaikaa oman edun tavoittelua pidettiin yhteisen hyvän vastaisena. Adam Smithin mukaan ”juuri yksilöiden oman edun tavoittelu mahdollistaa työjakoon perustuvan yhteiskunnan toiminnan”. Lisäksi Smith esitti, että ihmisten pyrkimyksellä edistää omaa taloudellista etuaan parhaalla mahdollisella tavalla on koko yhteiskunnan kannalta positiivisia seurauksia. Vastaavanlaisia ajatuksia olivat ennen Smithiä esittäneet jo muut valistusajattelijat, kuten Anders Chydenius teoksessaan Kansallinen voitto (1765) ja Bernard Mandeville. Liberaalit ajattelijat halusivat osoittaa, että yhteiskunta toimii luhistumatta ilman vanhaa feodaaliajan hierarkkista järjestystäkin.
Jersey
Väestö
Jerseyn viralliset kielet ovat englanti ja ranska, ja pieni vähemmistö puhuu jèrriaisin kieltä. Puolet asukkaista on syntynyt Jerseyssä (2011). Asukkaista noin 44 prosenttia kuuluu anglikaaniseen kirkkoon (2000). Muita kristittyjä on 42 prosenttia ja uskonnottomia 13 prosenttia. Kaupungeissa asuu 31,4 prosenttia väestä ja maaseudulla 68,6 prosenttia (2014). Miesten elinajanodote on 80 vuotta ja naisten 85 vuotta (2013).
Talous
Jerseyn tärkeitä vientituotteita ovat Jersey-rodun nautakarjasta saadut tuotteet sekä kukat. Turismi on tärkeä elinkeino.
Tatra T148
Tuotannon päätyttyä joulukuussa 1982 kokonaisvalmistusmääräksi oli tullut 113 647 kappaletta. T148:n seuraajaksi tuli edelleenkin valmistuksessa oleva tylppänokkainen T815.
Hannu Ansas
Ansas aateloitiin vuonna 2005 Suomen Jääkiekkoleijonaksi numerolla 170.
Ypäjän rautatieasema
Ypäjän asemarakennus siirrettiin Kuhmoisiin yksityiskäyttöön vuonna 2000.
Ron Howard
Näyttelijänura
Howardin tunnetuin roolityö aikuisena on Richie Cunninghamin rooli 1970-luvun menestyssarjassa Onnen päivät. Howard näytteli sarjassa vakituisesti vuodesta 1974 vuoteen 1980, jolloin jätti sarjan keskittyäkseen ohjaajanuraansa. Hän kuitenkin vieraili sarjassa muutaman kerran myös seuraavina vuosina. Tunnetuin elokuva, jossa Howardilla on merkittävä rooli, on George Lucasin ohjaama Svengijengi ’62 (American Graffiti) vuodelta 1973, jossa hänen roolihenkilönsä on Steve Bolander.
Ohjaajanura
Myöhemmällä urallaan Howard on ohjannut useita hyvin menestyneitä elokuvia, kuten Tom Hanksin ja Daryl Hannahin tähdittämä romanttinen komedia Splash, tieteiselokuva Cocoon – nuoruudenlähde (Cocoon), joka sai Oscarit visuaalisista efekteistä ja miessivuosasta (Don Ameche), sekä muun muassa Hanksin, Kevin Baconin ja Bill Paxtonin tähdittämä Apollo 13, joka sai yhdeksän Oscar-ehdokkuutta ja voitti kaksi palkintoa, äänityksestä ja leikkauksesta. Howardille Apollo 13 toi parhaan ohjauksen Golden Globe -ehdokkuuden. Vuonna 2002 Howard sai parhaan ohjauksen Oscarin draamaelokuvasta Kaunis mieli (A Beautiful Mind) ja oli ehdolla myös muun muassa BAFTA-palkinnon ja Golden Globen saajaksi. Elokuva sai myös parhaan elokuvan, parhaan naissivuosan (Jennifer Connelly) ja parhaan sovitetun käsikirjoituksen Oscarit. Howard oli toisen kerran ehdolla parhaan ohjauksen Oscarin saajaksi vuonna 2009 elokuvasta Frost/Nixon, mutta jäi tuolloin palkinnotta.
Yksityiselämä
Howardin vanhemmat, Rance Howard ja Jean Speegle Howard, olivat näyttelijöitä. Myös hänen veljensä Clint Howard on näyttelijä. He ovat näytelleet monissa Ron Howardin ohjaamissa elokuvissa.
HMS Canterbury (1915)
Palvelus
Palvelukseen otettaessa alus liitettiin Suuren laivaston 3. taistelulaivaviirikköön. Alus otti osaa Skagerrakin taisteluun yhdessä sisaralustensa HMS Constancen ja HMS Castorin kanssa. Alus liitettiin 5. kevyt risteilijäviirikköön Harwichiin valvomaan Englannin Kanaalin itäpään meriliikennettä. Osastossa ollessaan alus upotti Belgian rannikolla 5. kesäkuuta 1917 tykkitulella Saksan keisarikunnan laivaston torpedoveneen SMS S20:n.
Martin Ebbertz
Martin Ebbertz (s. 1962 Aachen) on saksalainen kirjailija.
Happy New Year
Kappaleen sanoituksessa pariskunta on uudenvuoden juhlinnan jälkitunnelmissa, kun samppanja on nautittu ja ilotulitus on päättynyt. Kertoja-minä on pariskunnan toinen jäsen ja hänen mukaansa pari tuntee olevansa alakuloinen ja eksyksissä: Juhlat ovat päättyneet ja aamu näyttää harmaalta, kun olisi aika toivottaa hyvää uutta vuotta. Kertoja toivoo, että meillä kaikilla on aina silloin tällöin visio maailmasta, jossa jokainen naapuri on ystävä. Nyt kertojasta näyttää, että unelmat joita heillä oli aikaisemmin ovat kuolleet kuin lattialla lojuvat konfetit. On vuosikymmenen loppu. Kuka voisi sanoa mistä löydämme itsemme kymmenen vuoden kuluttua, mikä meitä odottaa vuoden 1989 lopussa.
Mayojen numerot
Numerot 1–19 koostetaan kuvan mukaisesti pisteistä ja viivoista, ja luku 20 merkitään yhdistämällä numero 1 nollamerkkiin (1×20 + 0). Luku 21 esitetään kahtena päällekkäisenä pisteenä (1×20 + 1).
Kriketin maailmanmestaruuskilpailut 2003
Alkulohkot
Voitosta joukkueille myönnettiin neljä pistettä. Tasapelistä tai tuloksettomasta ottelusta puolestaan molemmat joukkueet saivat 2 pistettä.
Windows Vista
Vistaa pidetään yhtenä Microsoftin suurimmista epäonnistumisista. Järjestelmä ei ikinä yleistynyt niin laajasti kuin Microsoft olisi toivonut, ja käyttäjät hylkäsivät sen nopeasti. Vuotta ennen tukiajan päättymistä sen osuudeksi pöytäkoneissa arvioitiin 1,4 prosenttia. Jo vuonna 2001 julkaistua ja 15 vuotta vanhaa Windows XP -käyttöjärjestelmää käytettiin tuolloin vielä yli kymmenessä prosentissa pöytäkoneista.
Kehityshistoria
Kehitystyön edetessä Longhorniin sisällytettiin monia Blackcombiin (Windows 7:n kehitysnimi) suunniteltuja teknologioita ja ominaisuuksia. Tämä sai julkaisuajankohdan siirtymään useita kertoja eteenpäin. Myös osa Longhornin kehittäjistä siirrettiin kehittämään ja parantamaan Windows XP:n tietoturvaa. Jatkuvien myöhästymisten ja "ominaisuushirviön" pelossa päätettiin Microsoftilla Longhornin kehitykselle laatia selvät rajat. Microsoft ilmoitti elokuun 27. päivänä 2004 merkittävistä muutoksista kehityksessä. Longhornin kehitys käytännössä aloitettiin alusta Windows Server 2003:n koodipohjalle ja samalla päätettiin, että Longhorn sisältäisi vain ne ominaisuudet, jotka todella tultaisiin julkistamaan käyttöjärjestelmän mukana. Jotkin aikaisemmin julkistetut ominaisuudet, kuten WinFS ja NGSCB, päätettiin jättää järjestelmästä pois. Samalla Microsoft otti käyttöön uuden ohjelmiston kehitysmuodon, Security Development Lifecyclen, jotta Windowsin koodipohjan heikkoa tietoturvaa voitaisiin oleellisesti parantaa.
Myyntipaketit ja hinnoittelu
Vista Home Basic-, Home Premium- tai Business-RETAIL -versioiden ostopakkauksissa tulee vain 32-bittisen version asennus-DVD, mutta 64-bittisen asennuslevyn voi tilata Microsoftilta posti- ja käsittelykulujen hinnalla, ainakin toistaiseksi. Ultimate-versioissa 64-bittisen asennuslevy tulee mukana myyntipaketissa. Tilausohjeet tulevat retail-pakettien mukana.
Vakka-Suomen kansalaisopisto
Vakka-Suomen kansalaisopisto (myös Vakka-opisto) on 1. tammikuuta 2007 lähtien toiminut kansalaisopisto. Vakka-Suomen kansalaisopiston toiminta kattaa nykyisin kaikki Vakka-Suomen pienoismaakunnan kunnat eli Laitilan, Uudenkaupungin, Pyhärannan, Taivassalon ja Kustavin sekä Vehmaan alueet.
Turun joukkoliikennetoimisto
Turun joukkoliikennetoimisto erotettiin 1990-luvulla Turun kaupungin liikennelaitoksesta yhteistariffisopimuksen muutettua TLO:n liikenteen kaupungin ostoliikenteeksi. Tällöin oli välttämätöntä siirtyä tilaaja-tuottajamalliin. Liikenteen kilpailutus alkoi vuonna 1995 linjalla 99 ja muilla linjoilla vaiheittain vuodesta 1999 alkaen. Seudullinen liikenne siirtyi joukkoliikennetoimiston alaisuuteen kesällä 2014.
Ceres (jumalatar)
thumb|Cereksen patsas [[Louvressa]] alt=Hail nature, 1910, kirjoittanut Cesare Saccaggi, joka edusti roomalaista kulkuetta Jumalatar Ceresille|pienoiskuva|Hail nature, 1910, kirjoittanut Cesare Saccaggi, joka edusti roomalaista kulkuetta Jumalatar Ceresille Ceres oli roomalaisessa mytologiassa viljan- ja kasvillisuuden jumalatar, jolla oli myös yhteyksiä tuonpuoleiseen. Hänen nimensä on todennäköisesti johdettu "kasvamista" tarkoittavasta juuresta *cer- (vrt. lat. crescere "kasvaa" ja creare "luoda"). Ceres oli myös äitijumalatar, ja jumalatar on saanut paljon vaikutteita varheisempien kulttuurien edeltäjiltään, kuten Inannalta, Ištarilta, Artemikselta, Kybeleltä ja Demeteriltä. Cerestä palvottiin Thesmophoria- ja Cerealia-juhlien aikaan pyhäköissä ympäri Rooman valtakuntaa.
Kirjallisuusvuosi 1879
Kirjallisuusvuosi 1879 käsittelee vuoden 1879 tärkeitä kirjallisuuden tapahtumia, uutisia ja julkistuksia.
Työmies (Yhdysvallat)
Kommunistien puoluelehti
Lehden levikki oli ennätykselliset 15 500 kappaletta vuonna 1919, 13 700 vuonna 1930 ja 5 000 vuonna 1950. 1920-luvun lopulla Työmiehen teknisesti hyvin varustettu julkaisuyhtiö mainosti olevansa ”suurin työläisten omistama ja kontrolleeraama kustannusliike Amerikassa”. Suomenkielisen lukijakunnan vähentyessä kommunistilehtien yhdistäminen alkoi jo 1930-luvun puolessavälissä käydä taloudellisista syistä tarpeelliseksi. Työmies ja New Yorkin osavaltion Yonkersissa ilmestynyt Eteenpäin yhdistettiin elokuussa 1950. Niiden tilalle perustettiin Superiorissa vuoteen 1998 saakka ilmestynyt Työmies–Eteenpäin.
John Paul Jones (sotilas)
Näin John Paul Jonesista tuli ensimmäinen oikea yhdysvaltalainen merisankari ja arvostettu taistelukomentaja. Hän palveli myöhemmin Venäjän merivoimissa amiraalina osoittaen taitonsa.
Chuck Schaden
Chuck Schaden nimettiin Radio Hall of Fameen vuonna 1993.
IDEA
IDEA on ollut patentoitu mutta sitä koskevat patentit ovat vanhentuneet. IDEAa käytetään esimerkiksi PGP:ssä (Pretty Good Privacy) ja on tuettu GnuPG:ssä mutta ei suositella sen pienen lohkokoon vuoksi.
Weiner
Weiner on muun muassa seuraavien henkilöiden sukunimi:
Pohjalaisia (vuoden 1936 elokuva)
Arviot
Elokuvan aikalaisarviot olivat yleisesti ottaen myönteisiä. Kaipaisen esikoisroolisuoritus huomattiin kiittäen. Mutta kriittisiä äänenpainojakin esiintyi: elokuva on nähty filmattuna teatterina, kun se olisi vaatinut rohkeutta irrottautua näyttämöllä nähdystä. Äänen heikkoon laatuun kiinnitettiin huomiota jo ensi-illan aikoihin. Myöhemmässä arviossa mainitaan myös näyttelijätyön maneerimaisuus heikentäväksi tekijäksi.
Niinijoki
Elinkeinot
Keskeinen elinkeino alueella on maatalous, mutta viime vuosina sivuelinkeinot ja ansiotyössä käyminen ovat yleistyneet ja myös uudisrakentaminen on ollut nousussa.
Pohjalaisia (näytelmä)
Eri ajankohtien välinen ristiriita voisi selittyä sillä, että vuoden 1914 ensiesitys oli epävirallinen, vain valikoidulle yleisölle tarkoitettu yksityistilaisuus, josta tieto ”puskaradion” välityksellä levisi naapurikuntiinkin, kuten Jalo Lahdensuo on muistellut. Marketta Luutosen mukaan lapualaisilla oli kiire esittää näytelmä ensimmäisenä, ja siksi he opettelivat näytelmän käsikirjoituksesta ulkoa.
Pohjalaisia-näytelmä on julkaistu Artturi Järviluoman tekijänimellä, mutta joissakin piireissä hänen tekijyyttään on ensiesityksistä lähtien kyseenalaistettu ja esitetty, että tekstin olisi kirjoittanut alahärmäläissyntyinen kansakoulunopettaja Anton Kangas. Artturi Järviluoma sisällytti näytelmään keräämiään kansanlauluja.
Näytelmän tapahtumapaikka
Paikallishistorian tapahtumien ja juonen perusteella Pohjalaisia-draamalle voidaan Reino Kallion mukaan osoittaa Suur-Lapuan piiristä tarkka tapahtumapaikka: Alahärmän Härmänkylä ja sen lähitienoo. Näytelmän dramaattinen loppukohtaus on lähes suora kopio Alahärmässä sattuneesta varanimismies Otto Chorinin taposta. . Myös näytelmän kuvaus vallesmannista muistuttaa Chorinin henkilökuvaa. Näytelmässä vangitun Antti Hangan pako ja vapaaehtoinen antautuminen voidaan yhdistää härmäläisen Jussi Porren vastaavaan tositapahtumaan, ja kaikkien muidenkin roolihahmojen esikuvat löytyvät Härmän seudulta.
Teoksen todellisuuspohja
Pohjalaisia kuvaa todentuntuisesti aatteiden keskinäistä kilpailua, mutta sen henkilöiden kautta välittyy myös selitys puukkojunkkarikauden synnylle. Symbolisesti se ilmenee herastuomarin varoituksesta vallesmannille: ”Nämä ihmiset ovat kuin joki tuossa, joka tyynenä ja rauhallisena virtaa omaa uraansa, kunnes se syystä tai toisesta rupeaa tulvimahan, mutta silloin sillä ei olekaan mitään rajoja. Se särkee silloin kaikki, mitä sen tielle sattuu. Sentähden: älkää nostattako tulvaa.” Teos päättyy kuitenkin voimakkaaseen ja näynomaiseen tulevaisuuden uskoon: "Minä näen, laajan lakeuden ja siellä vapaan kansan, joka ei koskaan alistu ruoskan alaiseksi”.
Georg Erik Rembert Berg
Georg Erik Rembert Berg (29. lokakuuta 1849 Sangaste Liivinmaan kuvernementti – 6. tammikuuta 1920 La Tour-de-Peilz Sveitsi) oli Venäjän keisarikunnan armeijassa palvellut kenraalimajuri ja suomalainen kreivi.
André Antoine
André Antoine (31. tammikuuta 1858 Limoges, Ranska – 19. lokakuuta 1943 Le Pouliguen, Ranska ) oli ranskalainen näyttelijä, teatterinjohtaja, elokuvaohjaaja ja kriitikko.
Quetta
Talous
thumb|Öinen näkymä kaupunkiin. Quetta on Länsi-Afganistaniin, Itä-Iraniin ja Keski-Aasiaan suuntautuvan kaupan keskus. Kaupungin teollisuuteen lukeutuvat puuvilla- ja rikkijalostamot, hiilenpuristamot ja hedelmäsäilyketehtaat. Kaupungista itään sijaitsee hiili-, kromi-, rikki-, marmori- ja kipsikaivoksia.
Runkolinja 550
Liikennevaloetuudet
Linjan varrelta löytyy myös erityisiä tätä linjaa varten ohjelmoituja liikennevaloja neljästä eri paikasta. Näillä pysäytetään risteävien teiden liikenne linjan 550 bussin lähestyessä. Tällaiset valot vastaavat ulkonäöltään tasoristeysten valo-opasteita, mutta valon vaihtumisesta varoitetaan vilkkuvalla keltaisella ja seis-opasteena on kaksi vilkkumatonta punaista valoa.
Ongelmat
Tiheästi liikennöivien, pitkien bussireittien ketjuuntuminen pareittain kulkeviksi autoiksi tai jopa monen auton letkoiksi on maailmalla yleinen ja hyvin tunnettu ongelma, josta myös runko­linja 550 kärsii. Ruuhkan bussimäärän vähentämiseksi bussien kapasiteettia nostamalla linjalla on myös kokeiltu göteborgilaista kaksinivelkalustoa. Syksyllä 2013 ketjuuntumisen ongelmaa alettiin korjata myös aktiivisella liikenteenohjauksella kello 7–9 ja 15–18.
Liputta matkustavien osuus on ollut linjalla huomattavan suuri.
Levajärvi
Maantiede
Järven pinta-ala on 16,0 hehtaaria ja sen pituus on 1,1 kilometriä ja leveys 300 metriä. Järven luusua sijaitsee järven länsirannalla, josta saa alkunsa 2,1 kilometriä pitkä Levaoja. Järveen laskee useita pelto- ja metsäojia. Pisin niistä on Häyhtiönmaanoja, joka virtaa järvelle kaakosta Häyhtiönmaan kylältä. Idästä laskeva oja on läheisen Keijärven laskuoja. Keijärven pohjoispuolelta on ohjattu Hämeensuon vedet Levajärveen Keijärven laskuojaa myöten.
Atsalenios FC
Atsalenios FC on vuonna 1951 perustettu kreikkalainen jalkapalloseura, jonka kotipaikka on Iraklion Kreetan saarella. Seuran nimi tarkoittaa myös terästä (atsali) kreikaksi. Joukkueen värit ovat vihreä ja valkoinen. Atsalenios on pelannut kauan Kreikan pienissä liigoissa, koska pelaajat siirtyvät yleensä Iraklionin suurempiin seuroihin, kuten esimerkiksi OFI Kreetaan ja Ergotelis FC:hen. Joukkueen kotistadionina on 1 500-paikkainen Atsalenios Stadium. Joukkueen sarjataso on nykyisin Gamma Ethnikin etelälohko.
David Monsalve
Pelaajaura
Monsalve pelasi juniorina C.S. Azzurri nimisessä junioriseurassa, kunnes siirtyi ensimmäiseen aikuisten sarjan joukkueeseensa, Toronto FC:hen jossa hän teki debyyttinsä MLS sarjassa ottelussa Chicago Fireä vastaan 29. heinäkuuta. Torontossa hän pelasi esimerkiksi myös Aston Villaa vastaan pelatussa ystävyysottelussa, mutta hän ei kuitenkaan saanut säännöllisesti peliaikaa. Niinpä kaudeksi 2008-2009 Monsalve siirtyi CSL:n (Canadian Soccer League) North York Astros joukkueeseen. Kausina 2009-2010 Monsalve edusti turkulaista FC Interiä jossa hän toimi pääasiassa Patrick Bantamoin varamaalivahtina. Kahden kauden aikana Monsalve pelasi yhteensä 14 liigaottelua.
Maajoukkueura
J. P. Manoux
Ura
Lisäksi Manoux on tehnyt muutamia äänirooleja animaatioihin ja videopeleihin, joista hänen merkittävin äänirooli on ollut keisari Kuzco animaatiosarjassa Keisarin uusi koulu. Alun perin hahmon äänenä toimi David Spade elokuvassa Keisarin uudet kuviot.
Scout-rakettiperhe
thumb|220px|Yhdysvaltalaisen Scout-raketin laukaisu. Scout on yhdysvaltalainen pienten kiinteäpolttoaineisten kantorakettien perhe. Nämä raketit on suunniteltu laukaisemaan pieniä satelliitteja maata kiertämään. Raketit koostuivat yksinomaan kiinteäpolttoaineisista rakettivaiheista. Scout pystyi viemään 68 kg painavan satelliitin matalalle kiertoradalle.
Riccardo Morandi
Riccardo Morandi (1. syyskuuta 1902 Rooma, Italia – 25. joulukuuta 1989 Rooma, Italia) oli tunnettu italialainen siltasuunnittelija. Hän suunnitteli muun muassa Polceveran maasillan, jota kutsutaan hänen mukaansa myös Morandi-sillaksi.
NHL:n tähdistöottelu 1947
Pelin tapahtumat
Joukkueet pelasivat ottelun tosissaan ja fyysisesti. Ken Reardonille annettiin iso rangaistus hänen vahingoitettua Bob Goldhamia päähän ruman poikittaisen mailan jälkeen. Reardon oli myös mukana välikohtauksessa, jossa hän sekä Bill Ezinicki ja Gus Mortson huitoivat toisiaan mailoilla. Maurice Richard asetettiin pelaamaan samassa hyökkäysketjussa Ted Lindsayn kanssa. Richard ja Lindsay tappelivat usein keskenään tavallisissa otteluissa ja Richardin mukaan he eivät vaihtaneet tähdistöottelun aikana sanaakaan.
Juvankosken paperitehdas
Tehtaan rakennuksista on säilynyt nykypäivään vain yksi työväenasunto. Alueella ovat toimineet myös saha ja voimala, joista sahan toiminta loppui vuonna 1965 ja voimalan vuonna 1970. Museovirasto on määritellyt Juvankosken historiallisen teollisuusympäristön yhdeksi Suomen valtakunnallisesti merkittävistä rakennetuista kulttuuriympäristöistä.
Jens Kyllönen
Tammikuussa 2022 perustettiin Kyllösen sijoitusstrategiaa hyödyntävä Coeus Invest GRIT Erikoissijoitusrahasto. Kyllönen sai kerättyä sijoittajilta rahastolle 18,5 miljoonaa euroa lähtöön. Coeus Invest GRIT -rahasto lakkautettiin heinäkuussa 2023. Syynä lakkauttamiseen olivat rahaston epäonnistuneet sijoitukset ja heikot tuotot, joiden arvioitiin kesäkuun 2023 lopulla olleen miinuksella noin 35,5 prosenttia.
Anssi Vanjoki
Ura
Vanjoki on Nokian langattomien palvelujen yksikön entinen johtaja. Vanjoki jätti yhtiön syyskuussa 2010. Hän oli esillä Nokian uudeksi toimitusjohtajaksi Olli-Pekka Kallasvuon tilalle, mutta yhtiö valitsi johtajakseen kanadalaisen Stephen Elopin. Vanjoki aloitti Lappeenrannan teknillisen yliopiston kauppatieteellisen tiedekunnan professorina (Professor of Practice) syksyllä 2013.
Marilyn Manson
The Spooky Kids (1989–1992)
Vanhemmat ilmoittivat Brian Warnerin kristilliseen kouluun, jossa hän menetti arvostuksensa kirkkoa kohtaan, koska opettajat ja papit kertoivat Raamatun kuvauksia maailmanlopusta. Myöhemmin Warner päätti ettei usko asiaan. Koulu kielsi tietynlaisen musiikin, ja siksi hän salakuljetti sinne kasetteja, joissa oli mm. David Bowien ja KISSin musiikkia, joiden koulu uskoi sisältävän "saatanallisia" viestejä. Vuonna 1989, Brian Warner opiskeli journalismia ja hankki kokemusta kirjoittamalla artikkeleita Etelä-Floridalaiseen lehteen nimeltä 25th Paraller. Warner oli aiemmin kirjoittanut myös runoja ja novelleja lehtiin.
Antichrist Superstar (1996–1997)
10. marraskuuta 1997 yhtye julkaisi remix/live EP:n, Remix & Repent, joka sisälsi uudet versiot Antichrist Superstar-albumin neljästä singlestä, "Beautiful People", "Tourniquet", "Antichrist Superstar", ja "Man That You Fear" rinnalla kuultiin kappaleita, joita oli tallennettu livenä Yhdysvalloissa Dead to the World kiertueen aikana. Kaksi julkaisematonta kappaletta Antichrist Superstar-albumilta pääsivät elokuvien ääniraidoiksi: "Apple of Sodom" David Lynchin Lost Highway elokuvaan, ja "The Suck for Your Solution" Howard Sternin elämäkerrasta kertovaan Private Partsiin. Kun vuosi 1997 oli päättymässä, Manson teki ilmoituksen, että aikoo julkaista ensimmäisen kirjansa, omaelämäkerran The Long Hard Road out of Hell; kirja julkaistiin helmikuussa 1998. Samaan aikaan julkaistiin livevideo-albumi nimeltä Dead to the World. Se julkaistiin VHS:änä, videon nimi on sama kuin kiertue jona se kuvattiin. Se sisältää pääasiassa live-esiintymisiä, mutta pureutuu myös backstagelle ja bändin arkistomateriaaliin. Niihin aikoihin tuli esiin myös, että Antichrist Superstar olisi ensimmäinen osa konseptialbumin trilogiasta.
Mechanical Animals (1998–1999)
Bändin oli laadittava uusi ulkoasu tätä albumia varten; Marilyn Manson oli nyt glam rockia ja edellisen albumin synkkä teema oli poissa kuvioista. Tähän mennessä yhtye oli siirtynyt pysyvästi Los Angelesiin, ja Zim Zum oli korvattu glam-vaikutteisella kitaristilla, John Lowerylla, joka liittyi bändiin nimellä John 5.
Born Villain (2009–2013)
thumb|130x130px|Born Villain albumia kuvaava logo. Marilyn Mansonin kahdeksannen studioalbumin sanoituksia alettiin kirjoittamaan The High End of Low kiertueen aikana, vuonna 2009. Ajatus mahdollisen kahdeksannen studioalbumin julkaisusta sai vahvistuksen Mansonilta itseltään Metal Hammerin haastattelussa 3. joulukuuta 2009. Tammikuussa 2010 Manson vahvisti yhtyeen virallisella MySpace-tilillä, että uusi levy on virallisesti työn alla.
22. marraskuuta 2011 ilmoitettiin, että Chris Vrenna oli virallisesti jättänyt yhtyeen työstettyään Born Villain albumia.
When in Rome (albumi)
When in Rome on brittiläisen yhtyeen When in Romen esikoisalbumi, jonka Virgin Records julkaisi vuonna 1988.
Kappaleet
Kaikki kappaleet säv. When in Rome (Clive Farrington, Michael Floreale, Andrew Mann).
Ainoa Mahti
Lahjat
Monia taitoja, kuten Matkaaminen, Aes Sedait eivät enää tunne sitten Legendojen aikakauden. Ennustamistakaan ei enää tavata yhtä usein, ja tunnetuin ja ehkä ainoa Ennustaja on Elaida do Avriny a'Roihan.
Muita lahjoja ovat muun muassa Pilvitanssi, jolla hallitaan säätä, Maalaulu, joka liittyy maanliikkeiden hallintaan (esimerkiksi maanjäristysten ehkäiseminen tai aiheuttaminen), Louhiminen, jolla paikannetaan metalleja ja jopa nostetaan ne samalla esiin, ja Liitäminen.
Vargas & Lagola
Vargas & Lagola on vuonna 2017 perustettu ruotsalainen yhtye. Yhtyeen jäsenet ovat ruotsalaiset Vincent Pontare (Vargas) ja Salem Al Fakir (Lagola).
Yhtye julkaisi ensimmäisen kappaleensa "Rolling Stone" vuonna 2017. He ovat kirjoittaneet useita kappaleita mm. Aviciille, Axwell Ʌ Ingrossolle, David Guettalle ja Madonnalle.
Leonid Kutšma
Leonid Danylovytš Kutšma (, s. 9. elokuuta 1938 Tšaikyne, Tšernihivin alue) on ukrainalainen poliitikko. Hän toimi maansa pääministerinä 1992−1993 ja presidenttinä 1994−2005. Kutšma tunnetiin alkujaan venäläismielisenä markkinatalouden kannattajana, jonka aikana presidentti sai uusia valtaoikeuksia ja hallinto myös autoritaarisia piirteitä.
Bruttokansanonnellisuus
Bruttokansanonnellisuus ottaa huomioon Bhutanille tärkeät sosiaaliset ja ympäristökustannukset, jotka yleisesti käytetty, talouskasvuun keskittyvä bruttokansantuote jättää huomiotta. Bhutanin hallituksen mukaan kansakunnan hyvinvointi riippuu taloudellisen kasvun lisäksi kolmesta muusta peruspilarista: monimuotoisesta ekosysteemistä sekä sosiaalisista ja poliittisista olosuhteista. Siksi bruttokansanonnellisuus ottaa kansakunnan kehityksen mittaamisessa huomioon bruttokansantuotetta inhimillisempiä ja kokonaisvaltaisempia kehityksen mittareita, kuten kestävän taloudellisen kasvun, ympäristönsuojelun, perinteisen kulttuurin varjelemisen, hyvän hallinnon kehittämisen ja niiden kautta saavutetun tyytyväisyyden ja henkisen kasvun.
Tatra T28
Sotilassovellukset
Vuonna 1931 Tšekkoslovakian asevoimille toimitettiin kaksi kuorma-autoa kenttätestejä varten. Hanke jäi tähän koska auto ei täyttänyt odotuksia.
Vaikka auto ei onnistunut lyömään läpi kotimarkkinoilla, ranskalainen Lorraine-Dietrich osti auton lisenssivalmistusoikeudet ja valmisti Ranskan asevoimille vuosina 1937–1939 yhteensä 332 umpinaisella korilla varustettua miehistönkuljetusajoneuvoa nimellä Lorraine 28. Niissä kuljetettiin ratsuväen ja motorisoidun jalkaväen sotilaita. Lisäksi vuonna 1937 valmistettiin kymmenen Lorraine 28PC -radioautoa, 32 korjausautoa ja kahdeksan maastosäiliöautoa. Vuosina 1939–1940 valmistettiin viimeinen erä, yhteensä 20 28PC-radioautoa.
Petra Lammert
Yleisurheilu-ura
Lammert sijoittui vuonna 2003 alle 20-vuotiaiden EM-kilpailuissa kolmanneksi. Vuoden 2005 sisäratojen EM-kilpailuissa hän sijoittui neljänneksi ja saman vuoden IAAF:n yleisurheilufinaalissa viidenneksi. Lisäksi hän voitti alle 23-vuotiaiden Euroopan mestaruuden Erfurtissa tuloksella 18,97 m. Seuraavana vuonna hän voitti EM-pronssia Göteborgista. Hän voitti myös Euroopan cupin superliigan kilpailun ja sijoittui MM-hallikisoissa neljänneksi ja yleisurheilufinaalissa viidenneksi.
S/S Santtu
S/S Bomba -nimellä valmistunut alus toimi aluksi Venäjän rannikkotykistön kuljetusaluksena Suomenlahden merilinnoituksilla. Suomen itsenäistymisen jälkeen vuonna 1918 Bomba takavarikoitiin, ja se siirtyi Suomen merivoimien omistukseen. Alus nimettiin uudelleen S/S Santahaminaksi, ja se toimi kuljetusaluksena Helsingin ja läheisyydessä sijainneiden laivastoasemien välillä.
HMS Concord (1916)
Palvelus
Concord poistettiin palveluksesta tammikuussa 1933 telakalle siirtoa varten ja sijoitettiin poistolistalle marraskuussa 1934. Alus myytiin romutettavaksi 16. syyskuuta 1935 Metal Industriesille Rosythiin.
Quảng Nam
Nähtävyyksiä
Bạch Mãn kansallispuisto on osittain tämän maakunnan, osittain Thừa Thiên-Huến puolella.
Tietävälä
Tietävälä Kirvussa
Kylä koki suuria menetyksiä vuonna 1937, kun Mikko Lankisen sahan pannuhuoneesta alkoi tulipalo. Saha sijaitsi mäellä ja palo levisi lähiympäristöön. Sahan ohella paloivat vehnämylly, Verran huopatehdas, kaksi kauppaa sekä asuintaloja, yli kymmenen rakennusta kaikkiaan. Tietäväläiset ryhtyivät heti työhön, ja rakensivat kaiken uudelleen. Saha ja mylly toimivat jälleen 2–3 kuukautta tulipalosta.
Tietävälä Orimattilassa
Erityisen Tietävälästä tekee se, että kaikki kylään asettuneet siirtolaiset olivat lähtöisin samasta kylästä, ja että kylän nimi siirtyi uuteen paikkaan asukkaiden mukana. Tämä erikoisuus on herättänyt huomiota myös maailmalla ja kylään tultiin tutustumaan kaukaakin. Syyskuussa 1962 kylässä vieraili jopa Israelin pääministeri David Ben-Gurion. Tietäväläisiä uhkasi kuitenkin jälleen lähtö tien päälle. Askolin olisi tahtonut maansa takaisin. Maita ei kuitenkaan jouduttu luovuttamaan, mihin väitetään Johannes Virolaisen vaikuttaneen.
Jarkko Finni
Uran jälkeen
Vuodesta 2017 lähtien Finni on toiminut Yle Urheilun yleisurheilukommentaattorina.
Adhaan
Rukouskutsun lausuminen
Kun uskova on peseytynyt ja valmis rukoukseen, on hyvä tapa lausua rukouskutsu. Rukoukseen kutsuja seisoo kasvot Mekkaan päin, nostaa molemmat kädet korvilleen ja lausuu ääneen:
Rukouskutsun syntytarina
Juuri kun Umar ib al-Khattalib aikoi mennä ostamaan kahta puunkappaletta läppäintä varten, hän kuuli unessa käskyn: ”Älkää ottako itsellenne läppäintä, vaan kutsukaa rukoukseen huutamalla.” Umar lähti kertomaan tätä Jumalan lähettiläälle, mutta tämä oli jo saanut aivan saman ilmestyksen. Jumalan lähettiläs sanoi Umarille: "Ilmestys ehti juuri ennen sinua.” Toinen tarina siirtää näin ollen rukouskutsua koskevan ilmoituksen myös Muhammedille itselleen.
Panamanara
Panamanara (Ara ambiguus) on uhanalainen Keski- ja Etelä-Amerikassa elävä papukaija. Sen nimialalajin elinalue ulottuu Nicaraguasta ja Itä-Hondurasista Luoteis-Kolumbiaan, alalaji guayaquilensis elää Ecuadorin länsiosissa. Johann Matthäus Bechstein kuvaili lajin holotyypin Luoteis-Kolumbiasta saadusta näytteestä.
Hr. Ms. Pieter Florisz (F826)
Valmistus
Alus tilattiin Royal Scheldeltä Vlissingenistä, missä köli laskettiin 2. tammikuuta 1981. Se laskettiin vesille 8. toukokuuta 1982 ja valmistui 11. lokakuuta 1983.
Valkonaama-ara
Lemmikkinä
Lemmikkinä valkonaama-ara on melko harvinainen, joskin sitä tavataan Suomessakin.
Kansainvälinen rikollisuus
Tiedon jakaminen
Muita Interpolin rekistereita
Lentävä maalivahti
Futsal
Futsalin säännöt rajoittavat maalivahdin pelaamista omalla kenttäpuoliskolla niin, että maalivahti ei saa pelata palloa neljää sekuntia pidempään eikä hän koskettuaan palloa saa koskea sitä uudestaan ennen, kuin vastajoukkueen pelaaja on koskenut palloon. Vastustajan kenttäpuoliskolla vastaavaa rajoitusta puolestaan ei ole. Varsinkin ollessaan tappiolla joukkueet voivat nostaa maalivahdin vastustajan kenttäpuoliskolle mukaan hyökkäykseen. Tämä luo hyökkäyspeliin ylivoiman, mutta jättää maalin tyhjäksi.
Hanna Etula
Etula on ampunut uransa aikana kolme EM-hopeaa, nuorten EM-kultaa, kuusi EM-joukkuemitalia sekä kaksi olympiamaapaikkaa Suomelle; 2007 Ranskan Deauvillessä ja 2003 Ruotsin Göteborgissa. Etula edusti Suomea Pekingin 2008 –kesäkisoissa naisten ilmakiväärissä ja pienoiskiväärin asentokilpailussa.